《寄诚斋先生》
宋代·赵蕃

迩日使岭表，历论无此贤。
谁欤记南海，久矣赋贪泉。
已上蓬山直，还居吏部铨。
省郎迟岂恨，宣室夜重前。
掌制宜鸿笔，谈经合细旃。
兹为重儒术，何止用诗仙。
四海推鸣凤，孤长怅跕鸢。
长安近抵日，蜀道远如天。
裋褐春风倚，归心夜雨悬。
十年期撰屦，斗食政穷边。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。